કાળા ના ધોળા એ માત્ર “પૈસા” માટે વપરાતી ભાષા નથી! સમજ્યા કે હવે આના પર નાનું ભાષણ આપું કે લખાણ લખું? માની લીધું કે તમે આનો અર્થ સમજી ગયા છો. જન્મ ધર્યો ત્યારથી કાળા હતા. જથ્થો તો એટલો કે લાગતું શરીરનું ચોથા ભાગનું વજન તેને કારણે છે. સમજી ગયા ને! આ માથા પરનો ‘કેશકલાપ'. ઢગલો થઈને સુંદરતા ત્યાં ઠલવાઈ હતી. બીજી આંખોમાં. કાળી ચકળ વકળ થતી કીકી. બન્ને આંખમાં સંતાકૂકડી રમતી હોય. કાળી અણિયાળી આંખો અને મસ્તક પર શિવજીની જટા જેવા કાળા વાળ. એ બન્ને જ્યાં સુધી કાળા હોય ત્યાં સુધી આકર્ષક લાગે.